CELEX: 62016CN0462
Language: sk
Date: 2016-08-17 00:00:00
Title: Vec C-462/16: Návrh na začatie prejudiciálneho konania, ktorý podal Bundesfinanzhof (Nemecko) 17. augusta 2016 – Finanzamt Bingen-Alzey/Boehringer Ingelheim Pharma GmbH & Co. KG

31.10.2016   
            
            
               SK
            
            
               Úradný vestník Európskej únie
            
            
               C 402/19
            
         Návrh na začatie prejudiciálneho konania, ktorý podal Bundesfinanzhof (Nemecko) 17. augusta 2016 – Finanzamt Bingen-Alzey/Boehringer Ingelheim Pharma GmbH & Co. KG
   (Vec C-462/16)
   (2016/C 402/21)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesfinanzhof
   
      Účastníci konania pred vnútroštátnym súdom
   
   
      Žalobkyňa a odporkyňa v konaní o opravnom prostriedku „Revision“: Finanzamt Bingen-Alzey
   
      Žalovaný a navrhovateľ v konaní o opravnom prostriedku „Revision“: Boehringer Ingelheim Pharma GmbH & Co. KG
   
      Prejudiciálna otázka
   
   Je farmaceutický podnikateľ, ktorý dodáva lieky, na základe judikatúry Súdneho dvora Európskej únie (rozsudok Elida Gibbs z 24. októbra 1996, C-317/94 (1)) a pri zohľadnení zásady rovnosti zaobchádzania vyplývajúcej z práva Únie oprávnený znížiť základ dane podľa článku 90 smernice Rady 2006/112/ES z 28. novembra 2006 o spoločnom systéme dane z pridanej hodnoty (2), ak
   
               —
            
            
               tieto lieky dodáva lekárňam prostredníctvom veľkoobchodníkov,
            
         
               —
            
            
               lekárne poskytujú dodávky podliehajúce dani súkromne zdravotne poisteným osobám,
            
         
               —
            
            
               poisťovateľ liečebných nákladov (podnik súkromného zdravotného poistenia) uhrádza svojim poistencom náklady za odber liekov a
            
         
               —
            
            
               farmaceutický podnikateľ je na základe zákonnej právnej úpravy povinný vyplatiť podniku súkromného zdravotného poistenia „zrážku z ceny“?
            
         
      (1)  EU:C:1996:400, Zb. s. 1996, I 5339, body 28 a 31.
   
      (2)  Ú. v. EÚ L 347, 2006, s. 1.